# **הצעת נושאים לעבודת גמר (נושאים מאושרים ולא מאושרים)**

**המטופלים אחריהם עוקבים בעבודת הגמר, חייבים להיות בעלי מחלה פעילה (למטופל סימפטומים או סימנים או סיבוכים עכשוויים ו**שלכולם נדרש טיפולבהווה).

**אין לחזור בעבודת הגמר על נושאים מהשנה הקודמת.**

התלמיד מראיין מטופל שהביע את נכונותו להתראיין, ואת פרטיו קיבל מהמטופל שהיה בביה"ח / מד"א /קופ"ח / בית אבות/עמותה או שהמטופל הוא בן-משפחה /שכן/ חבר משפחה או מטופל מהקהילה כולל מביה"ס.

1. דוגמאות לנושאים מאושרים לעבודת הגמר:
2. מצבים בריאותיים אקוטיים של מטופלים שקרו בשנה האחרונה :
* אוטם שריר הלב, אירוע מוחי/שבץ מוחי, תאונת דרכים או ‏פציעה מלווה בדימומים , אי ספיקת כליות חריפה, פקקת וורידים עמוקה (DVT), דלקת קרום המוח או דלקת מוחית, כיב עיכולי כתוצאה מהליקובקטר פילורי שמטופל **בזמן כתיבת העבודה** , ניתוחים שנעשו בשנה האחרונה וכל מצב בריאותי חריף אחר.
* **מעקב אחר נשים החל** מתחילת ההיריון עד השבוע 20 **של ההיריון (לא לאחר לידה)**: בדיקות, טיפולים, התנהגות בריאותית (מניעה ראשונית ושניונית), ניתן לברר איך עברה הלידה, **במידה ונעשה ראיון גם לאחר הלידה, לברר אפגר** (בסעיף ג' בהנחיות לעבודת הגמר, קיימים ראשי פרקים בנושא הריון).
1. מצב בריאותי כרוני :
* מחלות לב וכלי דם: יתר לחץ-דם, אי ספיקת כליות כרונית , אי ספיקת לב עם או בלי השתלת לב, החלפת מסתמי לב . מחלות לב כרונית אחרות כמו אנגינה פקטוריס, אוטם בשריר הלב (שאירע בחצי השנה האחרונה), הפרעות בקצב הלב, **אירוע מוחי עם** ביטויים קליניים**, מפרצת באבי העורקים,** מומי לב מולדים (כיחלוניים או לא כיחלוניים).
* מחלות המערכת האנדוקרינית: מחלות לבלב: סוכרת מסוג 2, **סוכרת מסוג 1 רק אצל ילדים**, סוכרת הריונית (כאשר לכל המטופלים אותו סוג של סוכרת), אינסולינומה. היפרתירואידיזם (**ולא היפותירואידיזם**), מחלות יותרת הכליה (קושינג, אדיסון) אקרומגליה, סוכרת תפלה, פרולקטינומה, **אוסטאופורוזיס עם ביטויים קליניים** **(שברים ובדיקות לגילוי המצב)** ומחלות נדירות אחרות.
* מערכת העיכול: דלקת בכבד **לא כולל כבד שומני**, אי ספיקת כבד , שחמת הכבד, כיב עיכולי שנמצא בטיפול, אבנים בדרכי המרה **לפני ניתוח**, **צליאק רק** **אצל ילדים,** קרוהן (צליאק וקרוהן מאושרים באותה כיתה בתנאי שמדובר בצליאק אצל ילדים) סרטן של מערכת

העיכול (לפני הניתוח או חצי שנה אחרי הניתוח כולל טיפולים משלימים), **השמנת יתר חולנית עם ניתוח בריאטרי או ללא ניתוח.**

* מערכת השתן: אבנים בדרכי השתן לפני ניתוח או מיד לאחר הניתוח, הגדלת הערמונית לפני ניתוח, סרטן במערכת השתן (לפני הניתוח או חצי שנה אחרי הניתוח כולל טיפולים משלימים), אי ספיקת כליות כרונית עם טיפולי דיאליזה או עם השתלת כליה.
* מחלות דם : לוקמיה, לימפומה, תלסמיה major, המופיליה, לא תאושר אנמיה מחוסר ברזל.
* מחלות נוירולוגיות: אפילפסיה, פרקינסון, טרשת נפוצה, ניוון שרירים ALS , מיגרנה עם תופעות קשות , אלצהיימר, פיברומיאלגיה.
* מחלות מערכת הנשימה: C.O.P.D ,Cystic Fibrosis , אמפיזמה, סיליקוזיס, דלקת ריאות אקוטית, סרטן ריאות, ברונכיטיס כרונית, מומים מולדים במערכת הנשימה, פניאומטוראקס, המוטוראקס, **אסטמה במצב שמחייב טיפול קבוע.**
* דלקות שונות: דלקות אוזניים חוזרות **אצל ילדים** הכוללות ניתוח, דלקות חריפות או כרוניות.
* מחלות עיניים: קטרקט (לפני ניתוח או זמן קצר לאחר ניתוח) , גלאוקומה שמלווה בטיפול, היפרדות הרשתית וראיה כפולה, ניוון רשתית.
* מחלות עור: פסוריאזיס, הרפס, מלנומה, פצעי בגרות במצב בעייתי.
* מחלות אורטופדיות: פריצת דיסק **במצב אקוטי**, **פציעות שונות**, סקוליוזיס ועיוותים שונים מולדים בעמוד השדרה, שברים שונים כמו שבר בראש צוואר הירך או באגן .
* מחלות מין : איידס, זיבה, פפילומה, עגבת, הרפס.
* מחלות גניקולוגיות: אנדומטריוזיס, מיומה, שחלות פוליציסטיות, סרטן במערכת המין **אצל נקבה או זכר , כמו סרטן הרחם או צוואר הרחם, סרטן בלוטת הערמונית.**
* מחלות אוטואימונית: לופוס, טרשת אמיוטרופית צידית ((A.L.S Amyotrophic Lateral Sclerosis, השימוטו, גרייבס, צליאק אצל ילדים, קרוהן, מיאסטניה גרביס, סוכרת סוג 1, **דלקת פרקים שגרונית**, וכל מחלה שכוללת גם את מערכת החיסון.
* גידולים סרטניים שונים(לפני הניתוח או חצי שנה אחרי הניתוח כולל טיפולים משלימים).
* תסמונות נדירות **עם תסמינים וטיפולים.**
1. דוגמאות לנושאים שאינם מאושרים לעבודת הגמר:
* טיפולים: ניתוח מעקפים, קוצב לב או כל ניתוח אחר (הנושא לעבודה הוא הגורם לטיפולים המוזכרים).
* סימני מחלה: טרשת עורקים באופן כללי או רמה גבוהה של כולסטרול בדם. אלא אם קיימת מחלה כתוצאה מטרשת עורקים כמו אנגינה פקטוריס /אוטם בשריר הלב / יתר לחץ-דם /היצרות עורקי הצוואר (קרוטיס) /היצרות עורקי הכליה/בצקות.
* בעיה שהטיפול בה **רק מתן תרופה** או מניעה, כמו:

א. אוסטאופורוזיס (מאושר רק קיימים שברים).

ב. אנמיה מחוסר ברזל .

ג. היפותירואידיזם.

ד. אסטמה (**מאושרת רק במצב שמחייב טיפול קבוע).**

ה. G6PD

* מחלות נפש או הפרעות אכילה שונות.
* הפרעות קשב וריכוז.
* אוטיזם
* פיגור שכלי
* זיהום בדרכי השתן
* **הערות**:
1. נושאי‏ עבודת הגמר‏ של‏ הכיתה‏ חייבים‏ להיות ‏מגוונים. לא‏ יינתן ‏אישור‏ ליותר מקבוצה אחת ‏בביה"ס ‏‏‏‏‏ לעסוק ‏בנושא‏ זהה.
2. יש לציין את שם המחלה בעברית ובאנגלית, שם מלא של המחלה בכותרת העבודה, למשל,  **C.O.P.D -Chronic Obstructive Pulmonary Disease**
3. יש לשים דגש על מניעה ראשונית , שניונית, שלישונית.
4. ניתן ליצור קשר עם עמותות שונות לקבלת המלצה/הפנייה של מטופלים, למשל, עמותת אפילפסיה, פרקינסון, מושתלי לב (אומץ לב), עמותת נאמן או בית-אבות או מחלקת שיקום , מטופלים לאחר אירוע מוחי.
5. ניתן לראיין רופא מומחה/ אחות אחראית מחלקה או מדריכה קלינית/ דיאטנית/ פיזיותרפיסט רק במקרים שנדרשים טיפולים פיזיותרפיזטים
6. תזונה: יש לפרט את ההמלצות התזונתיות, סוגי המאכלים המומלצים ואלו שיש להימנע מהם לגבי כל מחלה (לא להסתפק "תזונה נכונה" "תזונה מאוזנת" " תזונה בריאה"), כנ"ל יש לפרט לגבי אורח חיים (לא להסתפק "באורח חיים בריא" או "אורח חיים נכון").
7. **שיקוף תהליך העבודה עם AI – כל שימוש חייב גילוי נאות תוך ציון של אופי השימוש. יש לשקף חשיבה עצמאית, ניסיון אישי ויישום: בניסוח, ברעיונות, ובעיבוד הטקסט.**
8. **לא ניתן לחזור על עבודה משנה קודמת.**